NADIA MURAD. Premi Nobel de la Pau 2018\nDilluns 08 de Octubre del 2018\nMerescut reconeixement a Nadia Murad, Nobel de la Pau 2018 i Premi per la Pau de l'ANUE 2016.\nPedro Sánchez a la 73 Assemblea General de la ONU\nDimecres 03 de Octubre del 2018\nEl debat general de la 73 Assemblea General de les Nacions Unides va tenir lloc a Nova York entre el dia 18 de setembre i l’1 d’octubre. El debat va ser obert pel Secretari General de les Nacions Unides Antonio Guterres, qui va establir com a màxima prioritat trobar solució al que va denominar “trastorn de dèficit de confiança”, referint-se al fet que el món viu una completa falta de confiança, tant en les institucions, com en els Estats. Per tant, va considerar prioritari reconstruir aquesta confiança perduda. I per recuperar-la, segons les seves paraules, és necessari revitalitzar el projecte de multilateralisme.\nEl Secretari General va donar pas a la Presidenta de L’Assemblea General, María Fernanda Espinosa, qui en el seu discurs va establir les set prioritats de l’Assemblea General: la igualtat de gènere i l’apoderament de la dona; la implementació d’acords globals per a migració i refugiats; la creació de treball digne; la protecció del medi ambient; el compromís social i polític per a les persones amb discapacitat; la revitalització de les Nacions Unides, i el manteniment de la pau i seguretat. Aquestes prioritats van marcar la temàtica dels discursos dels caps d’Estat doncs son, com va expressar la presidenta, amenaces i reptes globals.\nEl dia 27 de setembre va intervenir el President del Govern d’Espanya, Pedro Sánchez Pérez-Castejón, que va deixar clar el ferri compromís d’Espanya amb l’organisme de les Nacions Unides i els seus objectius. En el seu discurs, el president va aconseguir abordar la majoria de reptes globals com el canvi climàtic, la pobresa, la igualtat de gènere, la crisi migratòria i de refugiats, la seguretat –posant l’èmfasi en el terrorisme-, i fins i tot la reforma del sistema de les Nacions Unides – fent-se ressò de la iniciativa franc-mexicana per a la restricció de l’ús del vet en cas d’atrocitats-.\nEl president va assenyalar com una de les majors injustícies dels nostre temps la desigualtat entre homes i dones, i va subratllar la importància d’establir un full de ruta global per eradicar qualsevol forma de desigualtat cap a la dona, en la qual Espanya mostraria el seu compromís inequívoc. De la mateixa manera, va voler recalcar la necessitat d’aconseguir la igualtat de gènere en el lideratge com a exemple per a les societat, senyalant que el seu Govern està format en un 60% per dones. Així mateix, va voler felicitar al Secretari General per haver aconseguit la paritat de gènere en l’equip directiu per primera vegada en la història de les Nacions Unides.\nI, malgrat tractar cadascun dels reptes amb la mateixa importància, el tema central del discurs va ser la crisi migratòria i de refugiats. El president va assenyalar la importància d’assumir el repte amb una distribució equitativa de la responsabilitat, i va ser molt perseverant en assenyalar que resoldre o mitigar la crisi de refugiats és un imperatiu moral de tots els governs. A més, va voler subratllar que a Espanya, malgrat ser un els països europeus que més ha sofert les conseqüències de la crisi econòmica, la gran majoria de la societat no ha donat l’esquena a la tragèdia migratòria i no s’ha deixat radicalitzar pel discurs xenòfob que aflora a cada vegada més països. El president va recordar la història de la població espanyola, una història de migrants i refugiats, per entendre que la societat d’avui no oblida el seu passat i per això actua de manera solidaria enfront de la crisi migratòria. Com a mostra de la seva comesa, va recordar a l’Assemblea General que el Govern espanyol va acollir un vaixell a la deriva amb 630 éssers humans –“l’Aquarius”-, i va assenyalar que la motivació no estava només relacionada amb el compliment de la legislació internacional, sinó també amb entendre el problema com una obligació moral.\nPedro Sánchez es va reafirmar en les comeses de les Nacions Unides i la Unió Europea, organitzacions que van néixer de la victòria contra el racisme i la tirania. Per això va voler assenyalar que ,–malgrat la narrativa excloent que vol inundar el discurs públic sobre la migració amb un discurs xenòfob-, la migració té aspectes positius dels quals és possible beneficiar-se si es treballa. A més, va indicar que l’aspiració hauria de ser que la migració sigui una lliure elecció i mai una necessitat. Malgrat entendre la migració com quelcom positiu no va dubtar a assenyalar la necessitat d’abordar les seves causes profundes: pobresa, degradació ambiental, absència d’oportunitats, etc. Sens dubte, el discurs del president no només va ser la contraposició del discurs excloent del president dels Estats Units, Donald Trump, sinó també un espai d’esperança contra els discursos xenòfobs.\nEl cap de Govern va llançar un clar missatge a l’Assemblea General de les Nacions Unides, els problemes globals que ens amenacen a tots per igual no es resolen transformant les societats en societats tancades on regni el nacionalisme –perquè coneixem cap a on ens condueixen- sinó en la necessitat de forjar un nou lideratge global basat en la cooperació, el consens i el multilateralisme. Només així, liderant amb l’exemple, les Nacions Unides podran superar l’escepticisme de les noves generacions –que veuen les Nacions Unides com un vell òrgan només visible pels seus passats assoliments- i podran forjar amb força i determinació el futur.\nDilluns 01 de Octubre del 2018\nNou article d'opinió sobre Xina, ja disponible (enllaç)\nConvocatòria del XXXIXè Premi per la Pau\nAquests dies s’obr e la convocatòria del XXXIXè Premi per la Pau.\nAquesta iniciativa té la finalitat de guardonar i distingir públicament a persones, entitats o institucions que han treballat i han contribuït a la defensa i promoció dels drets humans. El Premi consisteix en un reconeixement públic, i una dotació econòmica de 5.000 euros, aportada per la Diputació de Barcelona.\nLes candidatures es poden presentar fins al 5 d’octubre.\nAl web de l’ANUE (www.anue.org) podreu trobar més detalls sobre aquesta convocatoria.\nDijous 13 de Setembre del 2018


Peralada.com: «No venem immobles, sinó experiències i estils de vida»\n18·11·20 | 09:47\nEls inicis de Peralada.com es remunten a més de 28 anys enrere, quan encara les càmeres fotogràfiques tenien rodet i els anuncis dels immobles es publicaven als diaris de paper. És l’empresa més destacada del sector rústic de la província de Girona, i són especialistes en masies, finques rústiques i grans propietats; amb les seves oficines centrals a Peralada. La comarca de l’Alt Empordà és on van començar a donar servei.\nD’ençà d’aleshores tot és ben diferent en el sector, ja que la societat evoluciona i el seu ofici és un servei que s’ha d’adaptar a les necessitats del moment. L’obertura de la nova oficina al municipi, l’any 2018, va representar un pas més en l’evolució d’aquesta empresa, que ha anat creixent i modernitzant-se al llarg del temps.\nPeralada.com va ser fundada per Jordi Bonal Solà. Amb la seva jubilació, va donar el relleu al seu fill Jordi Bonal Aguilar que fa més de 18 anys que lidera la societat implementant el vessant tecnològic dels serveis i estructurant l’expansió fins a aconseguir donar servei a tota la província de Girona.\nEn aquests més de 28 anys de servei, la firma de Jordi Bonal s’ha convertit en un referent en la gestió d’immobles de naturalesa rústica a totes les comarques gironines, amb gairebé 5.000 propietats gestionades i unes 600 de lloguer.\nDes de fa més de 15 anys es va incorporar Susanna Martín Parés, que va potenciar la importància de les relacions humanes i la consolidació dels procediments àgils i d’excel·lència. Martín forma part d’AMPSI, (Associación de Mujeres Profesionales del Sector Inmobiliario) i és la delegada de la província de Girona. «No venem cases. Acompanyem els nostres clients per aconseguir l’estil de vida que necessiten. Aquest és el motiu pel qual no hi ha immobles al nostre aparador i la nostra nova oficina és oberta i transparent per fer evident qui som i què fem» matisa Martín.\nLa filosofia de l’empresa és «oferir un servei humà i proper amb els avantatges del servei de tecnologia capdavantera. Les persones són el més important per a nosaltres. Darrere de cada immoble hi ha una història, darrere de cada recerca hi ha una història, i totes ells mereixen ser escoltades».\nL’escolta activa els permet entendre millor les necessitats dels seus clients. «Som una petita immobiliària que fa coses extraordinàries. Estem situats en un poble de 2.000 habitants, però la nostra manera de treballar es pot comparar i relacionar amb els procediments de venda de Nova York, Barcelona, o qualsevol ciutat, i a més la nostra xarxa de col·laboradors és internacional».\nL’empresa sempre ha tingut clar que la comunicació és essencial, tant a escala externa com interna i aposta per la proximitat amb la seva comunitat cuidant i seguint un pla de màrqueting a les Xarxes Socials. Una de les iniciatives que tenen des de fa uns mesos, arran de la Covid, són els LIVE dels divendres a les sis de la tarda a través del compte d’Instagram @peralada_com, com una eina per mantenir el contacte directe tant amb els seus clients com amb companys de professió.\nAmb el temps s’ha anat incorporant personal a l’empresa fins a disposar d’un equip humà estructurat per satisfer les necessitats més actuals. «Aquest equip humà l’hem format nosaltres, hem volgut implicar-nos en el seu aprenentatge, perquè no es tracta d’un ofici, sinó d’una professió». La seva implicació va més enllà i miren de millorar la qualitat dels seus procediments amb formacions continuades, expandint la seva xarxa de col·laboradors de confiança per posar-la al servei dels seus clients i han treballat molt per aconseguir les designacions americanes REALTOR i CRS que certifiquen el seu compromís amb els estàndards més exigents de qualitat i honestedat professional al sector immobiliari.


AMPA IES SANT VICENT: INFORMACIÓ DE LES PLATAFORMES EN DEFENSA DE L’ENSENYAMENT PÚBLIC\nINFORMACIÓ DE LES PLATAFORMES EN DEFENSA DE L’ENSENYAMENT PÚBLIC\nLes Plataformes en Defensa de l’Ensenyament Públic van acordar realitzar demà dijous 10 de maig de 2012, una acció d’informació a tota la comunitat educativa de com afectaran les retallades en educació.\nLa proposta és repartir a totes les famílies (infantil i primària) i a tots els estudiants (secundària i batxillerat) el manifest que adjuntem.\nEn quant als docents concretem aquesta iniciativa participant al referèndum convocat també demà dia 10 de maig de 2012\nMANIFEST PER SER REPARTIT\nMÉS INFORMACIONS PER ALS PRÒXIMS DIES :\nRebutjar les retallades laborals i l’acomiadament de professorat que ha provocat la convocatòria d’una vaga a l’ensenyament i, per la seua repercussió en la qualitat del servei públic educatiu, convidar a tots els sector, pares i mares, alumnat, personal de serveis educatius complementaris i professorat, a recolzar i participar en les MANIFESTACIONS convocades\n1. 16 de maig 2012. València.\n2. 17 de maig 2012. Alacant (12.00 h) i Dènia (11.30 h)\n- Implicant-se, en la mesura de les seues possibilitats, en fer d’aquestes un altre clamor contra el desmantellament de l’educació pública de qualitat.\n- Que cada comunitat educativa / districte educatiu coordine l’organització de autobusos per anar a la mani de València del dia 16 de maig.\nCOMUNICACIÓ DE LES PLATAFORMES:\nLa Plataforma en Defensa de l’Ensenyament Públic d’Alacant ja té facebook, podeu donar-vos d’alta al següent enllaç:\nLes Plataformes en Defensa de l’Ensenyament Públic de les comarques del sud del País Valencià hem creat un facebook per coordinar i informar de totes les accions que ens pugen dur a terme, podeu donar-vos d’alta al següent enllaç\nPublicat per AMPA IES SANT VICENT a 15:44


Jordi Solé: ‘La bufetada’ | Notícies / Noticias Tarragona diari digital Tarragona21\nJordi Solé: ‘La bufetada’\nPer costum llegeixo tot el que cau a les meves mans. Estimat vici per altra banda. Penso que ha estat herència del meu pare que llegia i llegia sense parar desprès de moltes hores de feina al forn de casa. Recordo especialment els diumenges. Tots dos estirats al llit mentre ell llegia, pàgina per pàgina, notícia rere notícia de La Vanguardia. Jo al seu costat llegia els anuncis i de vegades el pare deixava anar algun que altra renec o bé una rialla, també l’havia vist deixat anar alguna quasi llàgrima al llegir penes de mort dictades pel dictador. Però el que més recordo són les rialles quan la fugida d’El Lute. El fracàs d’aquella policia repressora al servei d’un dictador que, segons deia, mai fallava un tret, queia en el més ridícul que podia caure la policia al servei “del orden y la patria”.\nJordi Solé. Regidor del PSC Torredembarra.\nMés o menys com els del pare han estat els meu sentiments d’aquests dies llegint notícies, comentaris i opinions de tot el marc informatiu o des informatiu sí voleu referent els atemptats de Barcelona i Cambrils. Llàgrimes amagades, renecs i també rialles, poques, la veritat, però també.\nDel dolor més profund, de l’espant més horrible, des de la solidaritat més gran potser demostrada pel poble de Barcelona i Cambrils majoritàriament, vam passar com per art de màgia a les desqualificacions, a l’oportunisme polític, a la xenofòbia més repugnant i al feixisme més ridícul (si encara es pot ser més ridícul que ser feixista en sí mateix). He llegit tantes i tantes coses que m’han omplert l’ànima d’il·lusió i esperança, he llegit coses que m’han deixat perplex, he llegit coses que m’han fet riure, però també he llegit coses que m’han inspirat un fàstic immens.\nLa premsa d’uns i altres. Uns dient que la culpa és de la Colau, altres que si la Guardia Civil, altres que sí els Mossos, altres que si Rajoy, altres que si amb independència això no passaria, altres que tot és culpa del procés, altres que “hay que echar a los moros que se lo llevan to”, altres que sí els … en fi.\nLes xarxes i les televisions s’han omplert d’homes i dones que son, de cop, tertulians i opinadors especialistes amb terrorisme. Però no uns experts de ”pacotilla” no, experts de veritat. No sé com he pogut estat tan cec i no veure que estava envoltat de grans teòrics de la guerra bruta, de la policia, de com combatre el terrorisme, de l’ISIS i de tot plegat. Creia que això era un poder diví només atorgat a la Pilar Rahola !!!\nS’ha fet especialment dur llegir alguns comentaris a una ressenya de la manifestació que es va fer a Torredembarra, poble en el que visc i estimo, organitzada pel col·lectiu musulmà. No m’havia imaginat tanta crueltat en el ser humà. Tanta ràbia cap unes persones que demanen perdó per un terrible atemptat que ni elles ni ells han comès. Que surten al carrer per dir-nos: estem amb vosaltres, volem la pau, no som terroristes i sentim el vostre dolor. Sí, elles i ells, els nou vinguts, els que representen la nostra diversitat i la nostra manera de ser, ells i elles que seran part del nostre futur i que ja son el present. Per què tants insults i tòpics excloents cap ells i elles, per què ?.\nI desprès com una mena d’oasis entre tanta barbaritat, veig la fotografia que més m’ha emocionat i m’ha fet creure de nou amb aquesta espècie anomenada humanitat. Aquella fotografia és l’anima dels pobles, és el que som, que recull tantes emocions, tanta bondat i tanta fe en el que esdevindrà, que em resultarà difícil d’oblidar durant molts anys. Una fotografia que hauria de ser tot un símbol contra l’absurd del nostre comportament i fer-nos meditar per tot allò que deixem anar com a individus i individues, quan en realitat no sabem res de res, quan només som joguines en mans d’especuladors i farsants que fan negoci amb la mort, la nostra la de tots i totes, dels que son els nostres enemics invisibles amagats en mig d’un sistema que ens exclou de l’educació, de la cultura i que ens nega els drets més elementals…d’un sistema del que només som carn de canó.\nLa fotografia del pare del nen de només tres anys mort a l’atemptat abraçat amb l’Iman de Rubí.\nAi, aquesta fotografia !!\nQuina bufetada per tots i totes aquelles persones que han vomitat odi i han col·laborat a fer créixer una mica més (o molt més) el feixisme entre els blancs, els cristians, els musulmans o de qualsevol ètnia i religió sense distinció. Quina bufetada per aquells i aquelles que han volgut enlairar una bandera com a símbol de supremacia i solució. Quina bufetada per Ministres, Ministresses i Consellers i Conselleres que han portat l’aigua cap el seu molí. Quina bufetada per a periodistes i dibuixants que van voler dividir-nos entre bons i dolents. Quina bufetada per tots i totes les i els polítics que han beneït aquestes posicions des dels seus púlpits a les xarxes i en els seus discursos antics i rovellats\nSolidaritat, Pau, Justícia i Llibertat per tothom.\n10/02/2017 Jordi Solé: ‘…I Pedro Sánchez entrarà a Tarragona’\n15/09/2017 Jordi Solé: ‘Referèndum, PSC i Torredembarra’


alternativa baix gaià Torredembarra: UNA PROPOSTA PER AL PERE ROMEU\nL'Alternativa Baix Gaià vol felicitar públicament als guanyadors i als organitzadors dels Premis Torredembarra. Creiem que s'han assolit els objectius de promoure la cultura i generar la creació així com també promoure la nostra Vila.\nMalgrat això, creiem que les obres del Pere Romeu haurien d'haver estat exposades més dies. És per això que proposem que en properes edicions les obres guanyadores i la resta d'obres presentades al Pere Romeu s'exposin durant un mes, amb una proposta didàctica que permeti la seva visita a aficionats, veïns i alumnes dels instituts. Una millor organització de les obres i una bona proposta de visites pot fer que els Premis Torredembarra continuin pujant el seu nivell i la seva popularitat.


Projectes de desenvolupament tecnològic en salut (DTS)\nAl BOE núm. 140 del 06/10/2014 es publica la resolució del 5 de juny, del Instituto de Salud "Carlos III", per la qual s'aprova la convocatòria de concessió d'ajuts de l’Acció Estratègica en Salut 2013-2016, en el marc del Programa Estatal de Investigación Orientada a los Retos de la Sociedad, en el marc del Plan Estatal de Investigación Científica i Técnica y de Innovación 2013-2016\nProjectes de desenvolupament tecnològic en salut (PDT)\na)Finançar una línia de recerca de qualitat estable, evitant la fragmentació dels grups de recerca, i fomentant la participació d’investigadors amb dedicació única a cada projecte. Tots els projectes finançats en aquest subprograma hauran de ser desenvolupats per investigadors principals amb dedicació única.\nb)Promoure el finançament del primer projecte de recerca, de qualitat contrastada, d'investigadors amb activitat assistencial\nc)Impulsar el finançament de projectes de recerca sol·licitats per investigadors dels programes Miguel Servet, Ramón y Cajal i d’estabilització d’investigadors del SNS. Al menys el 5% dels projectes que es financin hauran de ser destinats al compliment d’aquest objectiu específic\nd) Fomentar la presentació de projectes coordinats\nEls projectes de recerca podran ser:\nEls projectes seran coordinats, constituïts per dos o més subprojectes, presentats per diferents entitats sol·licitants pertanyents a una comunitat autònoma, que hauran de justificar adequadament en la Memòria la necessitat d'aquesta coordinació per abordar els objectius proposats, així com els beneficis esperats de la mateixa. Cada subprojecte tindrà el seu equip i un investigador principal. Un dels investigadors principals actuarà com a coordinador i serà el responsable de la coordinació científica i del seguiment del projecte actuant com a interlocutor científic tècnic davant el ISCIII. El subprojecte que actuï com a coordinador haurà d'estar presentat per un IIS acreditat.\na) Projectes de desenvolupament basats en uns resultats o experiències preliminars ja contrastats i que mostrin potencial de transferència al SNS.\nb) Projectes per desenvolupar tecnologies innovadores en salut, inclosos dispositius mèdics, dispositius d'implantació activa i dispositius de diagnòstic in vitro.\nc) Projectes que requereixin validació clínica i/o tecnològica d'una tecnologia sanitària desenvolupada. A aquests efectes, s'entén per tecnologia sanitària el conjunt de dispositius i procediments mèdics o quirúrgics usats en l'atenció sanitària, incloent als seus sistemes organitzatius i de suport.\nd) Projectes que impliquin desenvolupaments centrats en dispositius mèdics, serveis, eines de diagnòstic, programari mèdic i/o de gestió o noves teràpies.\na) Pertànyer a la plantilla de l'entitat sol·licitant i tenir formalitzada amb ella la seva vinculació funcionarial, estatutària o laboral (inclosos els contractes Juan Rodés, Miguel Servet i Ramón y Cajal), com a mínim durant tot el període comprès entre el moment de la sol·licitud del projecte i el de la resolució de concessió.\nb) No estar realitzant un programa de FSE, ni un contracte de formació o de perfeccionament posdoctoral de qualsevol naturalesa (contractes Sara Borrell, Juan de la Cierva o contractes depenents de les CC.AA.), ni un contracte Rio Hortega de formació en recerca per a professionals que hagin finalitzat la FSE.\nParticipació en els projectes i incompatibilitats\nEl seu finanç ament serà compatible amb la percepció d'altres subvencions, ajudes, ingressos o recursos per a la mateixa finalitat procedents de qualsevol Administració Pública o ens públics o privats nacionals, de la Unió Europea o d'organismes internacionals.\nNo obstant això, aquesta compatibilitat estarà condicionada al fet que l'import del concedit en cap cas podrà ser de tal quantia que, aïlladament o en concurrència amb unes altres, superi el cost de l'activitat subvencionada.\nDespeses d’execució: material inventariable i indispensable per a la realització del projecte; compres de fungible i despeses complementàries com costos d’utilizació de serveis generals de suport a la recerca, col·laboracions externes, assistència tècnica, despeses externes de consultoria i serveis relacionats amb els projectes, degudament justificats, i necessaris per a la bona execució del projecte. Els viatges necessaris per a la realització del projecte i per a la difusió de resultats, així com la inscripció en congressos es referiran exclusivament al personal que forma part de l’equip d’investigació i al personal tècnic esmentat en l’apartat anterior. No seran subvencionables els consumibles d’informàtica i reprografia, així com el material d’oficina.\nTràmit de la convocatòria\nTermini intern per a la presentació en el VHIR: 02 de juliol de 2014\nEl 03-04 de juliol es reunirà un comitè del CCI que farà una valoració prèvia a la signatura, emetent un breu informe. Aquest pas serà estrictament necessari per a la presentació del projecte.\nLa documentació de la convocatòria es tramitarà a través de l'aplicatiu habilitat pel ISCIII disponible en l'enllaç: Accés aplicatiu FIS\nLa Unitat Projectes de Recerca us facilitarà suport i revisarà la documentació aportada abans que realitzeu l'enviament final.\nPer a qualsevol consulta o aclariment, contacteu amb la Unitat Projectes de Recerca - Tel 93 489 4012 o 93 489 4011 @ ugp@vhir.org


ARA MATEIX: tinc un mini projecte de benvinguda al nou curs... i us necessito!\ntinc un mini projecte de benvinguda al nou curs... i us necessito!\nM'emporto a la platja\ni així tot el dia jugant\nho passem molt bé.\nEll mou la cua mentre cel enllà es va perdent\nEll mou la cua\nperquè quan va amunt està content!\nJo tinc l'anhel de poder volar ben enlaire\nJo tinc l'anhel de poder volar com l’estel.\nResumint. Un esborrany del petit projecte de benvinguda!\nHauria de ser un gran estel (dos, de fet), per penjar al sostre de la classe.\nLa simbologia, que la cançó insinua, l'aniríem explicant als infants bo i cantant, és clar (ja puc preparar la veu)\nLa creu que aguanta l'estel, que de fet és el suport i la guia que el manté, seria una mica com el paper que farem nosaltres, juntament amb ells, que ens enfortiran, no ens podem trencar!\nLa tela o paper i els dibuixos o els motius hauran de ser ben significatius, i que serveixin per identificar un xic la colla que volem ser.\nA la cua, el fil que balla i s'entortilliga, en principi no tindria cap llacet, aniríem penjant-los, a mesura que anéssim aconseguint fites boniques, un nou amic, un bon gest de companyonia, un ajut important a algú...\nAgareixo i agrairé idees i propostes, va! És que no se m'acut gaire res i l'he de començar aviat! I com que tant li fa que voli com que no... Els qui han de volar són ells!\nUna iniciativa ben maca i no sé que afegir-hi més a la teva idea dels estels que em sembla que ja tens ben clara i és ben xula.\nPel que fa als dibuixos, ara no tinc present quina edat tenen els teus alumnes i si ja coneixen les lletres. Si fos que sí, potser un abecedari dibuixat seria una possibilitat, cada lletra representaria cada nen (l'inicial del seu nom) i l'abecedari complet representaria el grup.\nÉs el primer que m'ha vingut al cap, hi aniré pensant.\nGràcies Mac! Uix, els nens que tindré, si tot va bé, començaran cicle inicial, pobrets. L'edat de la descoberta de tot un món!\nAixò de les lletres que diu en MAC està molt bé... i si hi ha nens o nenes que comparteixen lletra (Maria, Marc, Marta) doncs hi hauria 3 M però de diferent color: El color que més els agradi a ells... si els agrada el mateix -perquè això passa hehe- (el blau) doncs una podria ser tota blava, i l'altre a topets blaus.\nDe fet, posar-los d'acord en això també podria ser una bona activitat :-))\nLa idea de posar els llacets a la cua quan s'aconsegueixen fites boniques em sembla genial! ;-))\ni si cadascú hi estampa una part del seu cos després de xopar-la amb pintura? la boca, el nas, una maneta, un peu, una orella, el cul, un genoll, un colze... amb colors diferents... l'estel portaria un record de cadascú, quedaria ben acolorit en un cos volador fet entre tots, xalaríeu amb la pintura (encara portaran poca roba, a principis de setembre), i podríeu aprendre bé el coneixement del cos.\nprimer he pensat que volies fer una mena d'estel-ada i que "la simbologia que la cançó insinua" tenia un rerefons "de país", però ara em sembla que no és això el que proposes sinó un vol molt més ampli, més enllà de les banderes.\nno sé si he entès bé el paper de "la creu". sou els mestres?? me sona a allò de "quina creu!"...\ntambé podria ser "la fusta que tenen", que podem trobar en tantes coses, que no té ales però poden fer volar.\nuna abraçada, zel. te veig amb ganes de començar. me n'alegro :)


«L'assetjament laboral et fa sentir culpable del que t'està passant»\n27 setembre 2020 20:43\nDues treballadores de l'Hospital de Son Dureta denuncien mobbing\nC.R. | 01 abril 2004\nL'assetjament laboral o mobbing és un fenomen cada cop més freqüent a la societat i sovint, segons els experts, va vinculat a la precarietat laboral o acostuma a afectar persones que destaquen dins l'àmbit professional.\nAquest és el cas de dues professionals de l'Hospital de Son Dureta que després de 29 anys desenvolupant de manera satisfactòria la seva feina s'han vist sotmeses a un trasllat forçós. Segons aquestes afectades els seus problemes començaren quan a la unitat arribaren dues persones, una interina i una altra de contractada. «A partir d'aquest moment començàrem a tenir problemes informàtics, no ens passaven encàrrecs importants o telefonades relacionades amb la feina».\nAl principi, expliquen les afectades, «penses que ets tu que estas despistada i comences a dubtar de la teva capacitat professional». La pèrdua de l'autoestima és algun dels efectes que provoca aquest assetjament i acompanyat de la vergonya d'explicar allò que està succeint aboca les víctimes a una situació insostenible que afecta tots els nivells de la vida professional i personal.\nDesprés d'un any de baixa per un quadre ansiós i depressiu, aquestes dues dones s'han reincorporat al seu lloc de feina, però com a resposta han obtingut un trasllat forçós a una altra unitat. «Ens sentim castigades, perquè després de tants d'anys dins la mateixa unitat ens han canviat i conviure amb la situació era part de la teràpia en el nostre cas».\nCasos com aquest són els que s'estan analitzant en unes Jornades sobre mobbing organitzades per l'associació No a l'Assetjament Moral a les Illes Balears, Anamib, que finalitzen avui i han aplegat experts en el tema.


Ciutadans vol que es garanteixi el castell de focs - Diari de Girona\nCiutadans vol que es garanteixi el castell de focs\nLa formació reclama un comunicat del govern local on es garanteixi que no se suspendrà cap acte\nddg 03.10.2018 | 00:25\nCiutadans vol que es garanteixi el castell de focs Diari de Girona\nLa portaveu de Ciutadans (Cs) a l'Ajuntament de Girona, Míriam Pujola, ha presentat una moció per ser debatuda en el proper ple municipal amb l'objectiu d'aconseguir que el govern emeti un comunicat oficial «confirmant que aquest any no suspendrà cap acte de les Fires», que se celebraran el 26 d'octubre al 4 de novembre.\nCiutadans assegura que la seva intenció és evitar que l'alcaldessa «torni a suspendre de forma unilateral» el castell de focs d'artifici de les Fires de Sant Narcís. Sol ser l'activitat que tanca les festes gironines.\nPujola ha considerat «indigne» que l'alcaldessa de la ciutat «s'atrevís també a polititzar les fires de l'any passat» i que des del govern «s'arribés a amenaçar amb conseqüències els firaires que no volien tancar les atraccions ni la restauració». A més, ha assegurat que Madrenas «deu un agraïment als veïns de Vila-Roja», que van optar per tirar ells mateixos un castell de focs artificials perquè tots els gironins poguessin gaudir «d'una festa que havia decidit segrestar l'alcaldessa».\nEn la moció presentada, la portaveu de Cs també reclama que qualsevol esdeveniment oficial necessiti «l'acord previ per unanimitat de tots els grups municipals» per poder-se suspendre.\nEl focs es van suspendre arran del moment polític que vivia Catalunya i es van acabar fent per Sant Jordi. La decisió de suspendre el castell de focs artificials es va prendre, segons va indicar l'Ajuntament, arran del moment polític actual que vivia Catalunya i, especialment, després de les detencions que es van produir de diversos membres del govern de la Generalitat. A més, l'Ajuntament, «com a mostra de rebuig a l'empresonament dels consellers del govern», també va suspendre els concerts a La Copa d'un dels dies de les Fires. Aquell dia estava prevista l'actuació d'Oscar Mulero i de Kessel. Allò va suposar també mantenir tancades les barraques, i anul·lar la final del Concurs Intro Girona, dedicat a les bandes de música emergents. Algunes de les entitats que tenien barraca es van queixar i, després d'una reunió, es va assegurar que se les compensaria amb 200 euros a cada una pel tancament, que va suposar que no poguessin ingressar diners la nit dels concerts i que la nit sense els focs artificials no hi hagués tanta gent a la Copa.


Residence Segattini Riva Del Garda Itàlia - Ofertes d'hotels amb els MILLORS DESCOMPTES EN LÍNIA\nBen posicionat a Gavazzo Nuova, Residence Segattini és un lloc ideal d'inici d'excursions a Riva Del Garda. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nResidence Segattini ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de habitació familiar, instal.lacions de barbacoa.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, aparell de televisió, cuina americana a cada habitació. Durant el dia podeu gaudir de l'atmòsfera relaxant de centre esportiu, sauna, piscina exterior, massatge, parc infantil. Residence Segattini és una elecció inteligents per a viatgers a Riva Del Garda, i ofereix una estada relaxant i sense molèsties.\nTots els tipus de viatgers (81) Parelles (24) Viatgers en solitari (1) Famílies amb infants petits (27) Famílies amb infants grans (10) Grups (18)


Una xerrada de Salvador Cardús a Roses dóna continuïtat al cicle “Propostes de país per a un nou temps” ·\nUna xerrada de Salvador Cardús a Roses dóna continuïtat al cicle “Propostes de país per a un nou temps”\nCom ja va avançar viladeroses.cat el passat divendres, l’economista i sociòleg Salvador Cardús, oferirà una xerrada al Teatre Municipal de Roses el proper dijous 25 d’abril. Amb aquesta ponència, l’Àrea de Cultura de l’Ajuntament de Roses tornarà a posar sobre la taula la situació actual del país amb una segona edició del cicle de conferències “Propostes de país per a un nou temps” iniciada l’octubre de l’any passat\nDurant el passat mes d’octubre Roses va celebrar el cicle de conferències “Propostes de país per a un nou temps”, el qual va donar cita al Teatre Municipal de Roses a professionals de diferents àmbits (Josep M. Terricabras, Carles Puigdemont, Cristóbal Colom, Carme Forcadell, Vicenç Villatoro), que parlaren dels reptes de futur de Catalunya des d’una vessant econòmica, política i social. El cicle, nascut amb voluntat de continuïtat per tal d’apropar a la ciutadania de Roses i Alt Empordà el pensament i experiències de figures de l’actualitat de contrastada solvència, prossegueix la seva trajectòria el proper dijous 25 d’abril.\nEn aquesta ocasió, l’encarregat de donar el tret de sortida de la segona edició d’aquest cicle de conferències, serà l’economista, sociòleg i periodista Salvador Cardús. A aquesta xerrada li seguiran altres durant els propers mesos, de les quals el consistori informarà properament.\nSalvador Cardús i Ros (Terrassa, Vallès Occidental 1954) és llicenciat en Ciències Econòmiques (1976) i doctor en Ciències Econòmiques (1981) per la Universitat Autònoma de Barcelona. És professor titular de Sociologia a la Facultat de Ciències Polítiques i Sociologia de la Universitat Autònoma de Barcelona. Imparteix cursos de Sociologia de la Comunicació i Epistemologia. Ha estat degà de la Facultat de Ciències Polítiques i de Sociologia entre 2009 i 2011. Com a investigador ha treballat en el camp de la sociologia de la religió i de la cultura, l’anàlisi dels mitjans de comunicació i també de les identitats nacionals.\nTags: Ajuntament de Roses, Àrea de Cultura, Cicle de conferències, Propostes de país per a un nou temps, Roses, Salvador Cardús\nPrevious Roses fa costat als discapacitats assistint en massa al dinar popular de FADIR\nNext Pujada a peu a Sant Pere de Rodes per inaugurar l’Any Sant del monestir


PAJ 014_La Pobla de Segur\nEspai d''interès natural de Vall Alta de Serradell-La Terreta-Serra de Sant Gervàs. Serra\nLa Pobla de Segur_Salàs de Pallars_Santa Engràcia_Collada de Castellet_Coll de Serradell_Cérvoles_Burguet_Naens_Senterada_La Pobla de Segur\nDistància: 55 Km\nDesnivell: 1490 m\nTemps: 6 H 30 min\nPrepirineu de Ponent: paisatges colpidors i oblidats\nUna ruta per als viatgers més intrèpids i exigent físicament, sobretot quan resseguim els sis quilòmetres de carena per antics camins plens de còdols que dificulten tant la ciclabilitat com la marxa a peu tirant de la bicicleta. Per contra, els paisatges que s’albiren són realment colpidors.\nSortim de la Pobla de Segur des de la mateixa estació pel carrer paral·lel a la via que té continuïtat amb un nou sender que ens passeja a prop del Pantà de Sant Antoni i que ens ofereix una primera vista de l’entorn que ens envolta.\nTravessem per un pas soterrat la via del tren i enllacem des de la carretera que puja a Sant Joan de Vinyafrescal amb una pista que ens permet travessar el barranc del Solà pel pont de l’antiga carretera, força deteriorat. A l’altra banda, una pista que coincideix amb una ruta local de BTT, en general amb bon ferm, en duu a Salàs de Pallars.\nSalàs de Pallars suposa el pas de la Conca Deçà, o de Tremp, a la Conca de Dalt, que s''obre de Salàs cap al nord. És un dels pocs municipis del Pallars Jussà que s’han mantingut inalterats al llarg del temps: ni s''ha ampliat en els darrers cent anys amb cap altre terme municipal suprimit, ni se l''ha agregat a cap altre, ni se n''ha incrementat o retallat el territori.\nSortim de Salas de Pallars pedalant pel pla a la dreta de la profunda vall del Barranc de Fontfreda, fins trobar una bona pista que ens porta a Santa Engràcia, a més de 1.000 metres d''altitud, dalt de tot d''un espadat que aïlla el poble pels costats de ponent i nord-oriental. Al cim, al lloc conegut com les “Petjades del Diable” (unes marques a la mateixa roca) hi ha les restes d''una antiga torre de guaita i del Castell i l’església parroquial.\nLa ruta continua per la pista que recorre l’esquena de la Serra de Santa Engràcia i ens duu al Coll de Serradell. Per trobar la pista hem de recular un petit tram. L’inici presenta un ferm amb força còdols. A mesura que guanyem alçada va millorant, encara que el sotragueig perdura. El que sí que millora constantment són les extenses panoràmiques que tenim del territori que ens envolta: tota la conca de Tremp, les serres, els Montsecs -que tanquen les valls pallareses i ribagorçanes i els estrets congostos que les separen-, el congost de Collegats, les serres prepirinenques properes, com Boumort, Carreu, etc. Un espectacle paisatgístic de primer ordre però que no serà l’únic de la ruta.\nQuan el bell paisatge esdevé anodí, ens apareix sobtadament a l’altra banda de la collada de Castellet un espectacle visual senzillament impactant. El primer que ens sorprèn és la serra de Sant Gervàs, que s’erigeix com una fortalesa rocosa, una muralla gairebé inexpugnable que tanca la bonica vall de la comarca natural de la Terreta. Una vall de terres àrides regades per la Noguera Ribagorçana que s’ha obert pas entre les poderoses serres de verticals parets de Sant Gervàs i els Montsecs de l’Estall i d’Ares que la tanquen al nord i al sud respectivament. Un paisatge de semblant desèrtic sembrat de raconades rocalloses amb agulles i contraforts verticals que s’aixequen com talaies naturals i que li confereixen una fisonomia singular.\nAquest colpidor espectacle serà el nostre fidel company de viatge en la dura travessia per la carena divisòria que separa les valls de la Terrera i el Flamisell. Ens queden uns sis quilòmetres realment esgotadors encadenant les carenes de la serra de Castellet, Pui de Lleràs, l’Estall i Camporan, pedalant, sempre que es pot, per un antic camí ramader pràcticament oblidat i ple d’obstacles que dificulten la progressió. No és un trajecte apte per a tothom i encara que tot es fes caminant requereix una bona dosi de voluntat i paciència. Per altra banda, a mesura que avancem per damunt d’aquest terreny conglomerat creixen exponencialment les panoràmiques. Des del Pui de Lleràs, conegut també per la gent de la Terreta com la Pleta Verda perquè al cimal hi tancaven els grans ramats que feien la transhumància, atalaiem la llarga carena per on passa la carrerada que puja des del Montsec d’Ares, el Turbó, el Cotiella, la Peña Montañesa i, ja als Pirineus, el Bachimala, els Pics d’Eriste, el Posets i les Muntanyes Maleïdes, presidides per l’Aneto. Aclaparador i totalment satisfactori.\nLes dificultats acaben als bonics prats de Camporan, on baixem fins un petit coll des del qual ens deixem caure sense traces de sender cap el bosc de l’esquerra per anar a trobar una pista un centenar de metres més avall. Una pista que ens baixa còmodament fins al poble de Cérvoles, pràcticament abandonat però de singular bellesa, ja que està encimbellat en una atalaia rocosa que forma part dels darrers contraforts de la serra de Camporan abans que aquesta es precipiti verticalment a la vall del Flamisell.\nPer pista bona i carretera connectem en veloç descens amb els nuclis de Burguet, Naens i Senterada. Arribem a la Pobla de Segur per l’antiga i tranquil·la carretera que trobem abans d’arribar al túnel de la nova, força transitada però amb un bon voral, sense que puguem evitar aquest tram que ens separa de Senterada.\nDesembre de 2015\nCastell i església de Santa Engràcia. Cérvoles


L’activitat al Circuit continua amb els Campionats de Catalunya d’Automobilisme i el CER\n01:17 | 25/02/2020\nCampionats de Catalunya d’Automobilisme i el CER\nL’entrada per a gaudir d’aquests certàmens és gratuïta el diumenge 18 de maig, amb accés a pàdoc inclòs.\nCircuit de Barcelona-Catalunya (Montmeló).- Després del FORMULA 1 GRAN PREMIO DE ESPAÑA PIRELLI 2014 i els Formula One Test Days, l’activitat a la pista del Circuit de Barcelona-Catalunya no s’atura. El proper diumenge 18 de maig se celebraran els Campionats de Catalunya d’Automobilisme i el CER (Campionat d’Espanya de Resistència), precedits per una jornada d’entrenaments privats dissabte.\nEl Circuit viurà una intensa jornada de curses el diumenge, d’on destaca tant la varietat com la qualitat dels participants, que superaran els 150 inscrits. El CER, organitzat per V-Line Org. i que enguany completarà la seva vuitena edició, celebrarà la prova inaugural de la temporada 2014 al Circuit de Barcelona-Catalunya, aplegant als competidors de l’especialitat, així com també als inscrits de les Michelin Endurance Series i del Campionat d’Espanya de GT –en la segona prova de l’any– ; i els dels Campionats de Catalunya de Velocitat d’Automobilisme, en l’especialitat de turismes. Els entrenaments qualificatius d’aquesta nombrosa categoria tindran lloc a les 10.25h, i la cursa de dues hores de resistència arrencarà a les 13.00h sobre el traçat Gran Premi FIA de 4,655 km.\nEn el marc dels Campionats de Catalunya d’Automobilisme, organitzats per la Federació Catalana d’Automobilisme, a més de l’especialitat de turismes també es disputarà la tercera cursa de la temporada de les ECOseries (15.15h), la segona que se celebra enguany al Circuit de Barcelona-Catalunya. Les ECOseries és un campionat de vehicles de sèrie que inclou una categoria de vehicles elèctrics, basat en la conducció eficient, l’estalvi energètic i les energies alternatives.\nEl programa del cap de setmana també inclou dues mànigues de la Clio Cup, segona prova de la temporada. La primera de les curses se celebrarà a 10 voltes (11.30h), mentre que la segona posarà punt i final a l’activitat al Circuit de Barcelona-Catalunya, a 19 voltes (16.40h).\nEntrada gratuïta el diumenge 18\nL’entrada per assistir als Campionats de Catalunya d’Automobilisme i al CER, el diumenge 18 de maig al Circuit de Barcelona-Catalunya, és gratuïta per a tots els aficionats, Abonats Socis i Oficials del Circuit. Els espectadors podran accedir a les instal·lacions del Circuit per l’Accés Principal (Àrea Oest) i estacionar els seus vehicles als pàrquings In3 i In4, a l’interior del recinte. L’activitat de pista es podrà seguir des de les Tribunes Principal (coberta), I (coberta), H i G, així com també tots els espectadors podran accedir lliurement al pàdoc del Circuit de Barcelona-Catalunya.


Pintem MANDALES? - Centre d'Assessorament\nBenvolgudes/ts amigues/cs del Centre d’Assessorament, l’any 2013 s’acaba i cal organitzar una activitat adient al mes de desembre dins del cicle habitual.\nÉs un mes que resulta curt i molt ocupat. És el mes de les festes nadalenques. Moments de gaudi i retrobaments, de vegades també alguna tristesa pel record de qui ja no hi és. Per les criatures vacances i molta il·lusió. Cada família un Nadal diferent i especial.\nAixí que hem pensat una activitat de només una sessió i que sigui lúdica, encara que seriosa i saludable. El “Desembre Saludable” consistirà en una trobada per pintar MANDALES (clicka i coneix què son i perquè resulta saludable pintar-ne).\nI com serà aquesta trobada?\nEl dimarts 10 de desembre (acabarem de determinar hora exacta amb les persones que s’apuntin, més o menys a partir de les 18 o 19h)\nLa durada serà de 2h més o menys.\nUs podeu apuntar amb la parella, el fill, la filla, etcs………tothom serà benvinguda/t.\nCaldrà que cadascú porti els seus colors “personals”: brillants, mats, pastel, llampants, retoladors, llapis, com més us agradi. Sí que és recomanable que la punta sigui prou fina per poder pintar bé els detalls.\nEls mandales seran de motius nadalencs i els posarem nosaltres. Tothom en tindrà uns quants per poder triar i després portar-los a casa per seguir gaudint i fent salut.\nEl preu per persona és de 10 euros. (2 persones de la mateixa família 18 euros, 3 persones 24 euros, a partir de 4 persones, sempre de la mateixa família, 7 euros per persona).\nSi esteu interessades/ts en aquesta activitat només cal que ens ho feu saber via facebook, whatsapp, o als telèfons següents:\nDel Centre d’Assessorament 93 3465713 (amb contestador) o bé contactant amb la Montserrat al 680629198\nVeniu i feu SALUT pintant MANDALES en companyia!!!\nFamília, Festes, Infermeria, Persones, Reflexions, salut, Teràpies Naturals i Complementaries\n⇐ I ara?……..”Novembres Saludables”……..és clar!!!\nREGALS SALUDABLES del Centre d’Assessorament ⇒


CARACTERÍSTIQUES EVOLUTIVES DELS INFANTS DOS ANYS\n1. Característiques evolutives de l’Infant de 2 anys\nEl nen de dos anys camina perfectament i inicia d’una manera progressiva, el desplaçament per marxa i cursa. També puja i baixa escales tot sol, encara que tingui la necessitat de posar els dos peus en el mateix esglaó.\nDe la deambulació avancem fins al salt, primer amb els peus junts i després amb els peus alternats.\nTambé és capaç de xutar amb la pilota, així com de pedalejar i muntar en un tricicle. De manera, que cada dia guanya en habilitat, coordinació i velocitat.\nRespecte a la psicomotricitat, fins i tot, és capaç, d’imitar traços verticals i horitzontals.\nL’evolució més important del nen d’aquesta edat a nivell cognitiu, és l’aparició de la funció simbòlica, és a dir, la representació mental dels objectes, llocs i persones, tot incloent-s’hi, ell mateix.\nCom a conseqüència d’això, apareix el joc simbòlic, el qual és importantíssim en aquesta etapa ( jugar a cuinetes, a perruquers, a nines, etc).\nLa seva manera d’aprendre, es basa en l’assaig-error o tempteig aleatori, fins que troba la solució correcta. Per exemple, si la mestra, li presenta quatre targetes de colors diferents, i li pregunta quin és el color vermell, anirà assenyalant per ordre les targetes i mirant a l’hora la cara de la mestra, fins que per eliminació, trobi la targeta.\nRespecte al pensament lògic-matemàtic, a partir dels dos anys, pot distingir dues formes iguals ( triangles, rodones, etc ). A partir dels tres anys ja pot identificar la rodona, el quadrat i el triangle.\n1.3. Desenvolupament del llenguatge\nA partir dels dos anys, el nen formula petites frases com per exemple: tinc set, la qual cosa es coneix com a llenguatge telegràfic. Tanmateix, començarà a utilitzar els pronoms possessius donant màxima prioritat al meu. Més tard, ja serà capaç d’utilitzar els pronoms personals.\nEntre els dos i els tres anys, el nen aprèn a parlar.\n1.4. Desenvolupament psico-social\nL’època dels dos anys, es coneix com la crisi del negativisme, que és una manifestació totalment normal del desenvolupament de la seva autonomia, en la qual el nen/a dòcil i complaent, es transforma en rebel i malhumorat. Algú, una vegada, es va atrevir a denominar aquesta etapa com a l’adolescència dels dos anys .\nTambé aprèn, a formular judicis negatius davant de les ordres i els missatges de l’adult, és a dir, aprèn a dir que no.\nAquesta crisi se li ha de respectar, però això no vol dir que el nen s’imposi davant de l’adult. És el moment de treballar els límits i aprendre a distingir dels comportaments adequats, dels inadequats.\nEn aquesta etapa la base del desenvolupament de la socialització , es troba en la imitació i l’observació de l’altre. És per això que el paper de l’adult és tan important com a referent de l’infant, per tal d’aportar-hi seguretat i confiança.\nRespecte als jocs amb els altres companys, el nen d’aquesta edat desenvolupa el joc paral·lel. És a dir, el nen juga al costat dels altres nens però no amb ells. Més endavant, cap als tres anys comença a saber jugar amb els altres interrelacionant-se.\nTanmateix, al voltant dels dos anys, es desenvolupa la consolidació del control dels esfínters, el qual, juntament amb el control motor, és la font principal del sentiment d’autonomia.\nDins d’aquest període també podem destacar com a trets psicològics importants: la gelosia com a reacció d’inseguretat, les mentides fruit d’una immaduresa per distingir la realitat i la fantasia.\nTanmateix aquesta aspectes són variables en funció de la maduresa i de les característiques pròpies de cada nen/a.\nLes activitats d’aprenentatge per mitjà de les quals aprenen els nens de 2-3 anys, giren al voltant de les tres grans àrees curriculars:\n-Descoberta d’un mateix.\n- Intercomunicació i llenguatges.\n2.1. Descoberta d’un mateix\n- El cos i la pròpia imatge\n- Descoberta de l’entorn natural i social\n- Intercomunicació i llenguatges\n2.2. Descoberta de l’entorn natural i social\n- Els primers grups socials /la família, l’escola)\n- La vida en societat ( la comunitat, algunes professions, canvis climàtics, Nadal, Carnestoltes, Setmana Santa)\n- Diferents tipus d’objectes presents en l’entorn\n2.3. Intercomunicació i llenguatge\n- Dins d’aquesta àrea s’inclou:\n2.3.1. El llenguatge verbal que inclou el llenguatge oral, on el principal objectiu és desenvolupar un domini progressiu del vocabulari a través de textos orals de la tradició cultural ( contes, cançons, poesies), situacions d’expressió i comunicació, així com formes socials com la salutació i comiat i el llenguatge escrit, on es duu a terme la primera aproximació, amb les primeres produccions de traços lliures i dirigits,\nmanipulació de revistes i contes.\n2.3.2. El llenguatge musical, el qual es divideix en:\n2.3.2.1. Expressió Musical\n- Soroll – so, silenci\n- Les propietats sonores del cos, i d’instruments musicals\n- Cançons del folklore infantil, danses populars...\n2.3.2.2. Expressió Corporal, on els continguts que es treballen són:\n- Control del cos en els jocs, danses i activitats de relaxació\n- Possibilitats expressives del propi cos per a expressar i comunicar sentiments, emocions i necessitats\n2.3.3. El llenguatge plàstic\n- Colors primaris: vermell, blau i groc\n- Utilització de materials útils per a l’expressió plàstica\n2.3.4. Llenguatge matemàtic\n- Formes, orientació i representació en l’espai\n- Propietats dels objectes\n- Relacions d’uns objectes amb uns altres segons les seves característiques\n- Producció de col·lecció d’elements\n- Quantificadors bàsics: molts/pocs\n- Nocions de mesura: gran/petit\n3. Psicomotricitat, hàbits i valors\nPer a finalitzar, és important destacar la importància de treballar la Psicomotricitat i els Hàbits i Valors.\n- Activitat motriu espontània\n- To ( treballar el to muscular a través d’exercicis)\n- Postures bàsiques ( estar dret, estar assegut en una cadira i/o a terra i estar ajagut)\n- Coordinació dinàmica general ( arrossegament, rodolament, posició de gateig i bipedisme)\n- Coordinació dinàmica especial ( coordinació ull - mà i ull - peu)\n- Controls motors ( el control motor és la capacitat de poder passar de la mobilitat a la immobilitat i a l’inrevés.\n- Equilibri ( estàtic i dinàmic)\n- Relaxació ( recuperar la calma després d’activitats d’agitació)\n- Rítmica ( estimulació al ball)\n3.2. Hàbits i valors\nL’adquisició d’hàbits i valors en les edats compreses entre els 2 i 3 anys, està directament relacionada amb l’inici del desenvolupament de la pròpia autonomia en les diverses rutines de la vida quotidiana.\nEls hàbits adequats per aquesta edat són: en el vestit, en l’alimentació, en la higiene personal, en l’ordre, en la responsabilitat i hàbits de relació.\nTotes les activitats que es faran durant el curs estaran relacionades amb tot el que hem explicat, però com en aquesta etapa els nens tenen un nivell maduratiu tan diferent, no tots assoliran per igual els objectius, encara que s’instauraran les bases per posteriors aprenentatges.


Congres_musica_arrel_C44 – Revista Caramella\nCONGRÉS NACIONAL DE LA MÚSICA D’ARREL 2020\nPer La Xeixa\nL’abril del 2019 ens vam trobar una colla de gent relativament jove per parlar —com és costum— del que preocupa el sector de la música tradicional, d’arrel i popular (TAP). Ningú de nosaltres no sabia què ens esperava el 2020; si no, encara hauríem plorat més! El debat va durar unes quantes hores i la conclusió va ser que calia un congrés per a poder parlar detingudament de tot allò que sempre acaba essent el nostre tema de conversa tot fent un beure o després d’una lloga: que no estem regulats, que sembla que no tinguem relleu, com hem d’ensenyar/aprendre la nostra música… En definitiva, què fem, d’on venim, on anem i —per damunt de tot— qui som. Amb aquestes preguntes que giravolten constantment en les nostres vides vam intentar fer-ne partícips la Direcció General de Cultura Popular i Associacionisme Cultural (DGCPAC) i el Centre Artesà Tradicionàrius (CAT), les dues institucions principals que consideràvem que hi havien de ser i que ens podien oferir suport. Tots vam estar d’acord que la partida era llarga, però que la volíem jugar perquè crèiem que era important.\nQuan a la Fira Mediterrània del 2019 es va fer l’anunci del congrés, tot va començar a rodar amb la comanda de ponències i la crida de comunicacions. L’allau va ser incommensurable, realment la gent involucrada amb la música TAP va creure en la necessitat del que fèiem. Vam rebre un total de setanta-vuit propostes de comunicacions, que van ser seleccionades pel comitè científic. Llavors, va aparèixer la covid-19… i vam haver de reformular el congrés en dates i format, però passarem d’aquest episodi, us sembla bé?\nPer llegir aquest article complet de Caramella 44 et convidem a subscriure-t’hi.\nFigues d’un altre paner_C44General\nFranco i la cultura popular_C44General


Domina i especialitza't en les tècniques i camps específics de la il·lustració per a trobar i desenvolupar el teu propi llenguatge expressiu.\nHorari: dilluns i dimecres de 16:00 a 19:00\nTitulació: Diploma de Postgrau en Il·lustració atorgat per la UVic-UCC\nEl postgrau aborda i aprofundeix en la il·lustració com un element rellevant en la comunicació visual contemporània. La seva presència en els mitjans de comunicació es diversifica en diferents àmbits i colonitza nous suports.\nLa il·lustració també és un valuós mitjà d'expressió artística i un llenguatge universal per a la difusió d'idees amb múltiples aplicacions i funcions: de l'ornamentació a l'opinió i la informació, i de la inducció a la lectura.\nL'àmbit professional en el qual un il·lustrador desenvoluparà la seva activitat professional comprèn diferents àrees de la comunicació: publicitat, premsa, literatura, disseny, aplicació a producte i nous formats audiovisuals.\nDurant el postgrau, l’alumne aprofundirà en les funcions de la il·lustració i els seus principals àmbits i aplicacions, així com en la figura de l’il·lustrador i la funció del seu treball com a proveïdor d'informació, generador de tendències, crític, historiador o testimoni gràfic que deixa constància dels fets que succeeixen en un determinat moment.\nEl postgrau s'articula en vuit mòduls que descriuen les diferents categories i funcions de la il·lustració, i conclou amb un Projecte Final d'Estudis. Els mòduls desenvolupen continguts teòrics i pràctics amb la realització d'il·lustracions per als diferents àmbits de la professió.\nEls mòduls els imparteixen professionals amb visibilitat en el panorama de la il·lustració que també es dediquen a la docència, i que proposaran exercicis a partir de l’experiència adquirida en els seus sectors: narrativa, tendències, nous suports, producte, premsa, còmic, etc.\nEls temaris dels mòduls es completen amb intervencions, conferències i xerrades que donaran, puntualment i al llarg del curs, il·lustradors en actiu especialitzats en els diferents sectors de la il·lustració.\nMòdul 1 – Il·lustració a la premsa\nMòdul 2 – Il·lustració de tendències\nMòdul 3 – Il·lustració infantil / juvenil. Narrativa i literatura\nMòdul 4 – Publicitat. Campanya gràfica\nMòdul 5 – Il·lustració científica\nMòdul 6 – Packaging\nMòdul 7 – Nous suports i formats\nMòdul 8 – El mercat laboral\nLa il·lustració ha constituït els continguts gràfics de revistes i diaris, des de la seva aparició el segle XIX fins a la dècada dels 50. L’alumne estudiarà les diferents aplicacions del treball de l’il·lustrador en aquest àmbit, i analitzarà la funció de la il·lustració a la premsa i les revistes, així com les seves principals manifestacions contemporànies.\nIl·lustracions en l'àmbit de la premsa diària.\nIl·lustracions per a un article en premsa de tendències.\nLa tira còmica.\nAnàlisi i comprensió d'un text.\nDesenvolupament i gestació d'idees gràfiques.\nReferents del passat i actuals: visionament d'imatges.\nLa il·lustració, pel seu caràcter costumista, ha estat el principal mitjà per descriure els estils de vida i la indumentària des del segle XVIII fins a l'actualitat. Desvinculat dels grans temes de la pintura, el treball de l’il·lustrador observa i recrea com s'actua i la manera de viure mitjançant l'anàlisi de les tendències en diversos àmbits quotidians. Les il·lustracions han nodrit els continguts gràfics de les revistes de moda fins a la irrupció de la fotografia, tot i que el fenomen es manté vigent.\nL'àmbit de la premsa de tendències.\nUna col·lecció de moda: recreació i descripció.\nIl·lustracions d’un article per a la premsa de tendències.\nIl·lustració per a l’aplicació tèxtil.\nLa figura humana: comprensió i representació mitjançant diferents processos tècnics i conceptuals.\nBreu història de la il·lustració de la moda.\nEl segle XIX, perfeccionant les tècniques de reproducció a Anglaterra, va començar l'auge de la literatura il·lustrada. Escriptors i il·lustradors van treballar junts per cohesionar els seus treballs, i la il·lustració ornamentaria va donar una nova dimensió al llibre com a article de consum i mitjà de difusió d'idees. Actualment, el llibre il·lustrat és una eina imprescindible, tant didàctica com lúdica, i un dels principals vehicles d'expressió de l’il·lustrador.\nLes il·lustracions en l'àmbit de la narrativa adulta i infantil.\nProcessos tècnics i conceptuals en el desenvolupament d'il·lustracions.\nEl llibre il·lustrat: composició i diagramació. Il·lustracions i portada d'un llibre il·lustrat.\nLa representació psicològica i formal dels personatges d'una obra narrativa: creació de personatge.\nLa novel·la gràfica i la narrativa seqüencial.\nLa narrativa del segle XX: principals il·lustradors.\nLa il·lustració s'ha encarregat, des del segle XIX, de promocionar productes, ornamentar envasos i recrear la filosofia i l’univers de marques comercials. Els avenços de les tècniques litogràfiques van impulsar el cartell com a un dels grans mitjans d'expressió artística, i van assentar les bases de la comunicació visual orientades a grans audiències. En l'àmbit de la publicitat, el treball de l’il·lustrador ha generat idealitzacions de la realitat i ha materialitzat l'esperit de productes i marques comercials que han convertit la il·lustració en una important forma de persuasió i en un vehicle d'expressió i comunicació. La campanya publicitària ha difós el treball d'artistes sense precedents.\nEls alumnes hauran de desenvolupar una sèrie d'il·lustracions per als continguts gràfics d'una campanya a partir d'un hipotètic briefing.\nBriefing: anàlisi i comprensió.\nEstratègia de comunicació: procés.\nLa campanya: desenvolupament gràfic.\nMúltiples suports: aplicació.\nBreu història de les campanyes gràfiques.\nAquest mòdul analitza l'aplicació més tècnica de la il·lustració. Els pintors renaixentistes es van interessar en la representació analítica de la naturalesa, i van convertir els estudis anatòmics i botànics en una de les principals manifestacions artístiques. Durant el segle XIX, l'auge científic va exigir una infinitat de descripcions exhaustives com a instrument per a la recerca i la comprensió en diferents àrees. Avui, a la medicina la biologia o l’enginyeria els cal el treball de l’il·lustrador per al desenvolupament tècnic. En aquest marc, els processos infogràfics són les principals eines de l’il·lustrador, que dota el dibuix científic de més rigor descriptiu i analític.\nDesenvolupament de la capacitat analítica.\nIl·lustració sobre un tema botànic / zoològic.\nIntroducció a llenguatges hiperrealistes.\nEn aquest mòdul l’alumne estudiarà la manera en què la revolució de les tècniques d'impressió i la producció industrial de mercaderia generaran un nou mercat per a dissenyadors i il·lustradors d'importància capital al segle XX. De retruc, l'envàs es converteix en un dels principals formats per a la comunicació visual. L'ornamentació de l'envàs revolucionarà la cultura popular i eleva el producte a un referent cultural que envaeix l'imaginari popular d'una infinitat d'icones, de tal manera que els productes adquireixen molta càrrega emotiva i una nova dimensió.\nLa relació entre producte i imatge.\nDisseny i il·lustració del digipack d'un CD.\nRecursos gràfics no figuratius.\nIntroducció al tractament tipogràfic / cal·ligràfic.\nEn els últims anys la comunicació gràfica s'ha caracteritzat per la inquietud en la recerca de nous formats i estratègies, i la il·lustració ha trobat el seu lloc en una infinitat de nous suports. Les noves tècniques reprogràfiques han permès que la il·lustració s'apliqui a molts i diferents materials, gràcies als quals l’il·lustrador ha pogut fer una extensa difusió de la seva obra. Aquest ha diversificat l'aplicació del seu treball sobre una infinitat de productes i ha aconseguit obrir un mercat cada vegada més extens.\nEl mòdul compta amb intervencions puntuals per part d'experts que mostraran el seu treball aplicat a les últimes tendències de formats i suports.\nL'accés a l'àmbit laboral és complex. Necessitem informació i domini, tant de les xarxes socials com de les plataformes que donaran visibilitat al treball de l’il·lustrador.\nIntervenció de Gemma Cortabitarte, gerent de l’APIC (Associació Professional d'Il·lustradors de Catalunya).\nIl·lustració a premsa i il·lustració a packaging per Joana Dziezaski\n20 poemes d'amor per Blanca Mora\nSustraietatik hegoetara per Maialen Sánchez Bergara\nKE RO em, Llavis Vermells per Sant Valentí i Marc i Irene per Julia Brenes\nBerto Martínez Coordinació\nCoordinador del Postgrau en Il·lustració\nIl·lustrador especialitzat en premsa\nIl·lustradora especialitzada en narrativa i premsa\nIl·lustradora. Dibuixant d'historietes\nJoan Miquel Bennassar\nEspecialista en publicacions digitals i drets d'autor.\nIl·lustrador en diferents àmbits:\nPremsa, narrativa i literatura.\nTècnica i científica.\nPackaging i publicitat.\nEscriu les teves dades i t'enviarem un correu amb el catàleg sobre el Postgrau en Il·lustració.


Eviteu les intoxicacions amb les calderes, estufes, escalfadors i llars de foc\n1.- Si detecteu un canvi en el color de les flames: les flames han de ser de color blau i mantenir-se estables; si les flames són de color groc o taronja, indiquen una mala combustió de l’aparell.\n2.- Si detecteu que a l’aparell, al voltant de la flama, hi apareixen taques de color groc o marró.\n3.- Si els indicadors lluminosos dels aparells s’apaguen sovint.\n4.- Si noteu que augmenta la condensació a la part de dins de les finestres.\n.- Reviseu l’estat dels aparells de calefacció, les calderes, les estufes i, en general, els elements de combustió i assegureu-vos que en faci el manteniment i la reparació una persona autoritzada.\n.- Recordeu que cal complir amb els períodes de revisió i manteniment de calderes que estableix la normativa.\n.- Renoveu o feu revisar els aparells molt antics o quan noteu que no funcionen correctament.\n.- No feu servir els aparells de calefacció si no esteu segurs del seu bon funcionament, si fan una olor estranya en connectar-los o si no semblen en bon estat.\n.- A les xemeneies, assegureu-vos que el tir estigui obert. Recordeu que cal escombrar les cendres regularment.\n.- No feu servir mai dins de casa forns de cuina per escalfar una habitació, fogonets de càmping ni altres elements d’exterior.\n.- Eviteu fer servir dins de casa estufes portàtils que funcionen amb gasolina, gas propà o carbó. En el cas que no hi tingueu més remei, assegureu-vos sempre que hi ha una bona ventilació.\n.- Reviseu que els sistemes de ventilació no estiguin tapats ni obstruïts, especialment a llocs on hi ha vent fort. No s’han de fer servir mai en llocs sense ventilació.\n.- Ventileu cada dia durant uns minuts els locals, habitatges o estances, per garantir l'entrada d'oxigen i aire net.\n.- Apagueu les estufes a la nit i sempre que no siguin realment necessàries.\n.- Quan reviseu l’aïllament de finestres i portes de l’exterior, no tapeu les reixes ni els conductes de ventilació de gas o combustió: serveixen per garantir una bona combustió i alhora per evitar l'acumulació de gasos.\n.- No acosteu les estufes, els brasers, etc. a les cortines, als mobles i, especialment, als llits o matalassos. Tampoc eixugueu roba o altres objectes sobre l’estufa, el braser o la cuina de llenya, ja que podríeu provocar un incendi. .- .-No els cobriu amb cap objecte.\n.- Mantingueu els nens lluny d'estufes, brasers i xemeneies. No deixeu encenedors al seu abast.\n- En absències prolongades, és recomanable tancar la clau de pas dels combustibles de casa vostra.\n.- Mal de cap o mareig\n.- Pèrdua de consciència\n.- Dolor al pit o a l'estómac\n.- Comportament erràtic\n.- Problemes visuals\n.- Manca d'alè\n.- Obriu totes les portes i finestres per ventilar l'habitació. No deixeu mai la persona intoxicada exposada a la font de monòxid de carboni.\n.- Si la persona està conscient, ajudeu-la a sortir de l’habitació i porteu-la a una estança més ventilada.\n.- Apagueu l'aparell i tanqueu la clau de subministrament de gas.\n.- Truqueu immediatament al telèfon d’emergències 112 per avisar els sanitaris d’emergència. Podeu anar a l’hospital més proper.\n.- Garantiu una ventilació suficient a les estances que escalfeu amb aparells de gas, carbó, llenya, xemeneies o similars, i també a les estances on s’ubiquen les calderes.\n.- No obstruïu mai les reixetes de ventilació.\n.- No aneu mai a dormir deixant un aparell encès si aquest no té ventilació cap a l’exterior.\n.- No deixeu mai un braser o una estufa de llenya, carbó o similar en una habitació completament tancada: mantingueu una porta o una finestra amb una obertura suficient per fer-hi circular l'aire.\n.- El gas s’acumula especialment als llocs baixos, per això cal tenir una cura especial als soterranis.\n.- Acceleració del ritme respiratori: respiració en repòs més freqüent i profunda\n.- Dificultats en respirar i mal de cap\n.- Mareigs i falta d’alè\n.- Debilitat muscular i somnolència


Elements que es mostren per etiqueta: Campionat d'Espanya\ndilluns, 23 de maig de 2016 09:09\nEl mallorquí HM Hoteles de Javier Charcartegui nou Campió d'Espanya\nHM Hoteles, NJ Helly Hansen i Bidassoa Movistar s'anoten els parcials de l'últim dia de competició. El Bribón Movistar de Marc de Antonio i el Nautica Watches de Van der Ploeg completen un podi disputadíssim, que s'ha ordenat en l'última planejada.\nAhir, 22 de maig de 2016, va finalitzar el X Campionat d'Espanya de J80, l'embarcació monotip capaç de reunir als millor regatistes del país. Entre les 22 embarcacions participants, destacava la presència dels tres medallistes olímpics Hugo Rocha (Portugal), José María Van Der Ploeg i Iker Martínez. Diumenge es van poder completar de nou les tres mànigues programades i complir-se el màxim previst durant les tres jornades.\nLes expectatives prèvies s'han complert amb escreix, quan els mateixos protagonistes auguraven una competició difícil i molt disputada, amb un ampli ventall de candidats al títol, defensat per l'andalús Da Bruno Marbella Team liderat per Juan Luis Páez.\nLa flota deixava anar amarres al Reial Club Nàutic de Barcelona per afrontar la jornada decisiva, que començava amb el Nautica Watches de Van der Ploeg liderant la taula provisional, amb un punt de marge sobre el Bribón de Marc de Antonio i cinc respecte al HM Hoteles del mallorquí Javier Charcartegui. També cinc punts separaven entre si al segon grup format pel Bidassoa Movistar, el Da Bruno Marbella Team i el NJ Helly Hansen, amb poques esperances per aconseguir el títol.\nDes de les dues primeres proves, el campionat es va decidir a la màniga final. Dos resultats fluixos (14-8) del Nautica Watches el baixaven a la tercera posició, a un punt del segon HM Hoteles (6-1) però a 5 del líder Bribón Movistar. Amb el quart classificat, Bidassoa Movistar, 8 punts per davant, Van der Ploeg tenia una última oportunitat, en bona part gràcies a què ahir no havia comès errors seriosos i el 5è que descartava ho va incorporar al seu caseller parcial.\nPerò el HM Hoteles també tenia ben guardades les esquenes, ja que el seu pitjor resultat era un vuitè, que va continuar descartant després de creuar l'arribada de la novena i última prova en quarta posició, justament davant del Nautica Watches, mentre el Bribón Movistar era novè, i no podia descartar-lo. D'aquesta manera, la calculadora sumava 26 punts per l'equip mallorquí, davant dels 27 que sumava el Bribón Movistar i 28 del Nautica Watches. Els de Javier Charcartegui han forjat la seva victòria en la regularitat. Sense estridents errors, i amb cinc podis parcials incloses dues victòries. Idèntics números per a la tripulació de Marc de Antonio, tot i que el llast de 14 punts a la prova inaugural del campionat li va passar una cara factura al regatista local.\n"Ha estat un campionat extraordinari. Hem tingut tot tipus de vent i onada, pel que havies de saber defendre't bé en totes les condicions", declarava Javier Chacartegui. "Estem molt contents, inclús a la tripulació perquè aquest és un esport d'equip, i més en el nostre cas", continuava. Sobre els seus punts forts deia "Potser la regularitat hagi estat la clau de la nostra victòria. Abans de començar teníem com a objectiu poder-nos posar en el grup capdavanter, estar en la lluita. Però sincerament no pensàvem que podíem guanyar el campionat. El nivell feia por i les regates han estat molt, molt disputades. Com toca en aquesta classe. He reviscut vells temps de vela lleugera".\nPerò si la victòria i el podi han estat cars, la classificació entre el cinquè i fins al desè ha estat el següent a cara. En tres punts s'han classificat cinc embarcacions. Així, darrere el Bidassoa Movistar còmode quart, el també basc NJ Helly Hansen s'adjudicava el cinquè amb aquest altre triomf, per davant del Francès Eric Brezellec, el càntabre Jaime Piris o el defensor del títol Da Bruno Marbella Team.\nDestacable l'actuació d'una novell i jove tripulació, formada per regatistes de la pedrera del Club Nàutic Cambrils, els quals amb el seu Latinia Youth han tancat la classificació però han guanyat el reconeixement i simpatia de la flota.\nClassificació General Campionat d'Espanya de J-80 (9 proves i un descart)\n1r HM Hoteles, Balears, Javier Charcartegui 26 punts\n2n Bribón Movistar, Catalunya, Marc de Antonio 27 punts\n3r Nautica Watches, Catalunya, José María Van Der Ploeg 28 punts\n4t Bidasoa Movistar, País Basc, Iker Martínez 32 punts\n5è NJ Helly Hansen, País Basc, Iker Almandoz 50 punts\n6è Courrier Junior, França, Eric Brezellec 51 punts\n7è Fonestar, Cantàbria, Jaime Piris 52 punts\n8è Da Bruno Marbella Team, Andalusia, Juan Luis Páez 53 punts\n9è Akewele, Catalunya, Carlos Martínez 53 punts\n10è Biobizz, País Basc, José Azqueta 60 punts\nFins a 22 classificats\ndimecres, 18 de maig de 2016 10:32\ndivendres, 6 de maig de 2016 13:32\nDos caps de setmana amb molt nivell a la VI Regata MedSailing a El Balís\nAquesta competició muliclasse es disputarà els dies 7-8 i 14-15 de maig i reunirà a més de 150 vaixells. La regata comença amb els J80 amb regatistes com el campió olímpic José María Van der Ploeg, del Nautica Watches\nUn any més arriba la gran regata multiclasse MedSailing organitzada pel Club Nàutic El Balís, en la qual serà la seva sisena edició. La competició, que reunirà a més de 150 embarcacions, s'inicia aquest cap de setmana, 7 i 8 de maig, de la mà dels J80, per continuar el cap de setmana vinent, 13 i 14, amb les classes de vela lleugera Raceboard, Optimist G3, G2, G1, RS:X, Europa, Làser 4.7, Catamarà Interseries, Làser Radial, Finn, Techno 293, 29er, 420 i Làser Standard.\nAmb la competició de J80 els pantalans del Balís s'ompliran de regatistes d'alt nivell per disputar el Campionat de Catalunya, actualment en mans del Nàutica Watches del campió olímpic José María Van der Ploeg. En aquesta classe també hi ha Bribón Movistar de Marc de Antonio, un fix en aquesta cita. Uns altres dels destacats són el Nacex de Marc París, CN Logística de Núria Riera, Ninoco de Lucas Llobet i Akewele de Carlos Martínez.\nEstà previst que demà dissabte, a les 13.55h, es doni el senyal d'atenció de la primera prova. El diumenge el primer senyal d'atenció serà a partir de les 12.55.\nCom és habitual, la línia de rellotges de la marca americana Nautica Watches tornarà a col·laborar amb la competició. La companyia obsequiarà al campió de Catalunya de J80 i al guanyador absolut de la MedSailing, que es decidirà després de les proves del 15 de maig.\nL'alta participació, així com l'elevat nivell dels regatistes, confirma una vegada més, la solidesa de la MedSailing, que aquest any espera superar la xifra de 200 vaixells participants. El caràcter competitiu, però també festiu de la regata, així com la varietat de classes, han fet d'aquesta prova una data ineludible al món nàutic. "És una satisfacció veure com, any rere any, la competició creix i se sumen noves classes", apunten des del Club Nàutic El Balís, entitat que ve acollint la regata en les seves últimes edicions i que aquest any celebra el seu 50è aniversari.\nDècim Clínic Resanobros d'Optimist\nSeguint les petjades de l'any passat, el Club Nàutic El Balís organitza, en el marc de la Medsailing, la desena edició del Resanobros Clínic d'Optimist. Un pla amb entrenaments d'alt nivell al costat dels millors entrenadors i regatistes del món. Aquesta formació compta amb sessions teòriques, tàctiques, estratègiques i pràctiques.\ndilluns, 28 de març de 2016 11:29\nPodis Catalans al Campionat d'Espanya d'Optimist\nEl Campionat d'Espanya d'Optimist finalitza amb podi insular monocolor: Samuel Beneyto, medalla d'or, Alberto Morales, medalla de plata i Rubén Naranjo, medalla de bronze. La gallega Alba Trigo (RCN Sanxenxo) és la nova campiona d'Espanya en la categoria Femenina sub16, l'andalús Antonio Villalón (RC Mediterráneo) en sub13 masculí i la balear Laura Martínez en femení sub13.\nEl gran canari Samuel Beneyto (RCNGC) és el nou campió d'Espanya d'Optimist i sentència una setmana de clar domini canari que ha culminat amb un podi monocolor. Alberto Morales (RCNA) és medalla de plata i Rubén Naranjo (RCNGC), medalla de bronze.\nLa gallega Alba Trigo (RCN Sanxenxo) és la nova campiona d'Espanya en la categoria femenina sub16, l'andalús Antonio Villalón (RC Mediterráneo) guanya en sub13 masculí i la balear Laura Martínez s'emporta el títol en la categoria femenina sub13.\nLa regularitat de Beneyto, que com ha pitjor posició exclòs és el descart és un 14, ha estat la clau que va permetre al regatista del RCNGC ser profeta en la seva terra. El nou campió d'Espanya acaba amb 84 punts, a 15 del segon i tercer classificat, que empaten a 99. Alberto Morales va perdre el lideratge en l'última prova, en fer un 41 per un 5 de Beneyto, el seu immediat seguidor. Morales va agafar el relleu d'Eduardo Ojeda, també del RCNGC, que va encapçalar la classificació general les dues primeres jornades, quan els regatistes van haver d'enfrontar-se a unes dures condicions de vent i mar.\nPel que fa a alguns dels regatistes catalans participants, el palamosí Marçal Costa va aconseguir una meritòria 5a posició de la general i Arnau Gelpí, del CN el Balís, la 7a. En la categoria masculina sub13, Jaume Alcover va aconseguir la 2a posició, igual que la seva companya de club Iset Segura en el femení. Mar García, també del CN el Balís, es va adjudicar la 3a posició del femení Sub13.\nFins a 20 nusos de vent i onades van donar la benvinguda dijous als 150 regatistes de 12 comunitats autònomes que han participat en el Campionat d'Espanya de la Classe Optimist. A mesura que ha avançat la setmana les condicions han anat suavitzant-se. Aquest diumenge el vent va ser de nord - nord oest i ha oscil·lat entre els 6-7 nusos de la segona màniga i els 10-11 de la tercera.\nAECIO actualitza el rànquing nacional\nLa classe AECIO ja ha actualitzat en la seva pàgina web el rànquing nacional amb els resultats del Campionat d'Espanya de la classe Optimist 2016. Amb aquest Campionat i el que resulti de la Copa d'Espanya que se celebra al juny a Catalunya (Club Nàutic el Balís) es confeccionen els equips que representaran a Espanya en els campionats d'Europa i del món. Aniran al mundial els 5 primers del rànquing i les 3 primeres noies i a l'Europeu els 5 següents.\nCampionat d'Espanya d'Optimist per Equips d'Autonomies\n6/7 nusos de vent de nord i un dia assolellat van ser les condiciones d'aquest passat dilluns, últim dia del Campionat d'Espanya de la Classe Optimist amb la disputa del per Equips d'Autonomies.\nNou equips van participar en la competició celebrada ahir sota la modalitat team racing, un sistema d'eliminatòries que afegeix agilitat i emoció a la competició. En la primera fase, els equips s'han dividit en dos grups, i cadascun d'ells ha celebrat un round robin (tots contra tots) per a determinar als semifinalistes.\nDesprés de les semifinals, Canàries i Balears han lluitat pel títol, i Galícia i Andalusia per la medalla de bronze. En ambdós casos va haver-hi un empat després de dues mànigues i la victòria es va resoldre en la tercera i última prova.\nAmb aquest triomf, els canaris van protagonitzar un fet històric en sumar el títol de campió d'Espanya per equips al podi complet absolut obtingut a la competició individual. Balears va obtenir la medalla de plata, Andalusia la medalla de bronze i Galícia va acabar en la quarta posició de la competició per equips autonòmics.\nPodi del Campionat d'Espanya\n1r Samuel Beneyto (RCNGC)\n2n Alberto Morales (RCN Arrecife)\n3r Rubén Naranjo (RCNGC)\n4t Conrad Konitzer (CN S'Arenal)\n5è Marçal Costa (CV Palamós)\n6è Manuel Álvarez (CN Puerto Sherry)\n7è Arnau Gelpí (CN el Balís)\n8è Eduardo Ojeda (RCNGC)\n1a Alba Trigo (RCN Sanxenxo)\n2a Iset Segura (CN el Balís)\n3a Isabel Pavillard (RCN Tenerife)\n1r Antonio Villalón (RC Mediterráneo)\n2r Jaume Alcover (CN el Balís)\n3r Nacho Baltasar (CN Ràpita)\n1a Laura Martínez (RCN Palma)\n2a María Perelló (CN S'Arenal)\n3a Mar García (CN el Balís)\nPer Equips d'Autonomies


Queixes dels usuaris del CAP de Deltebre per les cues al carrer | Diari de Tarragona\nQueixes dels usuaris del CAP de Deltebre per les cues al carrer\nL’Ajuntament de Benifallet denunciarà davant del Síndic de Greuges «la mala gestió sanitària a les Terres de l’Ebre»\n10 de Agosto de 2020 - 10:40 hs\nUsuaris esperant a les portes del CAP de Deltebre, per ser atesos. FOTO: Joan Revillas\nEl nou sistema d’atenció sanitària als CAP i consultoris locals, condicionat per la pandèmia de Covid-19, està generant queixes en usuaris i ajuntaments de les Terres de l’Ebre. És es cas de Deltebre o Benifallet.\nLa majoria de consultoris continuen sense obrir en l’horari anterior a la pandèmia, per la necessitat que hi ha hagut de reorganitzar els equips de treball que també s’encarreguen de detectar i atendre els casos de coronavirus; es requereix un contacte previ via telefònica o telemàtica per poder accedir a una visita, i als centres l’accés està molt controlat, de manera que sovint els usuaris han d’esperar al carrer fins poder ser atesos per uns professionals que no sempre són els de referència del pacient.\nA Deltebre, l’Ajuntament ha traslladat a Salut el malestar dels veïns per haver d’esperar a les portes del centre de peu, suportant les altes temperatures de l’estiu. A més, segons explica al Diari la usuària Rosa Chert, els professionals surten a la porta i pregunten allí mateix el motiu de la visita, pel que el malalt ha d’explicar davant de la resta de persones el que li passa. «No hi ha confidencialitat», afirma aquesta veïna, que demana una reformulació dels protocols actuals de l’atenció a primària per part del Departament de Salut.\nMolts usuaris també es queixen de les dificultats per poder accedir a una visita i poder ser atesos pel seu metge de capçalera. «Tot i que són moments difícils, aquestes cues i aquest sistema de funcionament no són propis del segle XXI», es queixa un altre veí de Deltebre, Carlos Bertomeu.\nDesprés de dues cartes de l’Ajuntament de Deltebre a la regió sanitària de les Terres de l’Ebre, traslladant les queixes dels usuaris, des del Departament de Salut es va instal·lar una carpa a les portes del CAP, que resulta insuficient quan de vegades hi ha fins a 40 persones esperant. Les màximes acumulacions de gent es produeixen a primera hora del matí, quan hi ha cites per extraccions de sang i analítiques, segons explica la regidora d’atenció a les persones de Deltebre, Lluïsa Ventura.\nEl CAP també ha instal·lat un accés diferenciat, amb una carpa per la part pel darrera, per atendre i fer les proves PCR a aquells casos sospitosos de Covid-19. «I em consta que s’ha millorat el sistema de cribratge a la porta, per garantir la confindencialitat», afirma al Diari la gerent de a Regió Sanitària de les Terres de l’Ebre, Mar Lleixà.\nPer la seva banda, l’Ajuntament de Benifallet ha anunciat que portarà al Síndic de Greuges la gestió sanitària a l’Ebre, en considerar que «atempta contra els principis fonamentals del dret a la salut». Així ho ha aprovat per unanimitat el ple que, a més, s’ha compromès a iniciar les mobilitzacions oportunes per defensar els interessos de les persones «per rebre una atenció sanitària digna». «El dret a la Salut és un dret universal que en aquests moments els pobles petits no tenim garantit», ha criticat l’alcaldessa, Mercè Pedret. «Aquesta manera de gestionar la salut afecta a molts municipis amb població vulnerable, que estan indefensos, però també als professionals que intenten com poden fer la seva feina cada dia i que són els que han de donar la cara en tot moment del desgavell que hi ha», afirma.\nPedret ha titllat de vergonyosa la situació. «La gent del poble ja no aguanta més, i ens consta que això també passa als altres pobles veïns», ha exposat. «Ens canvien cada dia l’atenció, quan s’anuncien els horaris, no es compleixen, la gent se’n torna del consultori local perquè se’ls diu que allà no se’ls pot atendre i que han d’anar al CAP, i quan arriben al CAP els diuen que allí no, que han d’anar al consultori. Hem rebut tantes queixes que es podria escriure un llibre», explica l’alcaldessa, que demana als pobles veïns amb situacions similars que també presentin queixes al Síndic de Greuges per fer un front comú i reclamar un millor servei.\n«Mà estesa» als ajuntaments per fer front a la pandèmia i millorar l’atenció primària\nLa gerent de la regió sanitària de les Terres de l’Ebre, Mar Lleixà, recorda que actualment és l’atenció primària la que suporta la pressió del sistema sanitari per detectar els casos de coronavirus, fer les proves necessàries i intentar tallar les cadenes de transmissió. En aquest context, admet que alguns serveis de consultoris locals i CAP s’estan reestructurant sobre la marxa, atenent a les necessitats de cada moment. «Es preveia un procés gradual de tornada a una certa normalitat i de reobertura dels centres, però de vegades ens trobem en circumstàncies que ho impedeixen», explica. En aquest sentit, Lleixà demana comprensió a la ciutadania, i recorda la conveniència que abans d’acudir al seu centre de referència, facin una trucada o es posin en contacte via telemàtica. «Intentarem millorar en tot allò que es pugue, però demanem la col·laboració de tothom». «Cal entendre que ens trobem en una pandèmia, en una situació totalment excepcional en la que els professionals de la salut estan donant el màxim», remarca.


El dimarts 16 de febrer un dels nostres projectes Yuzz ha estat entrevistat a Ràdio Sant Feliu: es tracta de Celsius, una consultoria meteorològica. Aquí us els presentem.\nCelsius és un projecte endegat per quatre socis, l'Alan, el Carlos, el Paco i el Daniel, veïns del Baix Llobregat. Són meteoròlegs i després de molt temps veient com sempre els consultaven les dades de l'estació meteorològica que tenien a casa de manera amateur, han vist que aquí hi ha un negoci a tirar endavant.\nAixí ha nascut Celsius, una consultoria meteorològica que vol facilitar les decisions quan aquestes depenen del temps: treballs d'obres, celebracions a restaurants, festes i esdeveniments populars,... Davant el dubte de si anular o buscar alternatives cal tenir un bon assessorament, i les previsions gratuïtes que hi ha són massa generalistes. Celsius és la solució per a aquestes situacions.\nMica en mica anirem coneixent la resta dels projectes Yuzz d'aquest any. Segur que tots us sorprendran!\nEntrevista 15-02-2016 a Ràdio Sant Feliu projecte Celsius (Yuzz 2016)


Stadshotellet Kristianstad Kristianstad Suècia - Ofertes d'hotels amb els MILLORS DESCOMPTES EN LÍNIA\n"Breakfast was excellent. In the middle of the downtown area..."\nNya Boulevarden 8, Kristianstad, Kristianstad, Suècia, 29131 - Veure al mapa\nMés informació sobre Stadshotellet Kristianstad\nSi el que està buscant és per un hotel ben situat a Kristianstad, no busqui més enllà de Stadshotellet Kristianstad. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Un refugi de descans i relax, l'hotel us oferirà una renovació total a només pases de les nombroses atraccions de la ciutat com ara Regionmuseet i Konsthall, Església de la Trinitat, Museu del Cinema.\nStadshotellet Kristianstad ofereix un servei impecable i compleix amb totes les exigències dels més experimentats viatgers. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, magatzem d'equipatge, instal·lacions per a reunions i banquets , premsa.\nA més, totes les habitacions ofereixen una gran varietat de comoditats com ara servei de despertador, escriptori, mini bar, telèfon, aparell de televisió LCD/pantalla de plasma per satisfer els clients més exigents. L'hotel ofereix moltes oportunitats d'oci úniques, com sauna. Si buscau un allotjament còmode i adequat a Kristianstad, faci de Stadshotellet Kristianstad la vostra llar.\nComentaris de Booking.com (959)Comentaris d'Agoda (8)


L’Ajuntament de Mequinensa entrega el xec bebè\nEscrit per Redacció al 31 de desembre de 2019 . Publicat a Baix Cinca\nEs tracta d’una iniciativa de caràcter social que es va posar en marxa l’any 2005 amb l’objectiu de fomentar la natalitat i fixar població al municipi. Enguany 11 famílies es beneficiaran d’aquesta ajuda que entrega anualment l’Ajuntament per naixement o adopció d’un fill o filla.\nEscrit per Màrio Sasot al 18 de desembre de 2019 . Publicat a Baix Cinca\nEscrit per Redacció al 1 de desembre de 2019 . Publicat a Baix Cinca\nEscrit per Redacció al 26 de novembre de 2019 . Publicat a Baix Cinca


Chelsea Gray, baixa dues setmanes – CATzona\nChelsea Gray, baixa dues setmanes\nLa base de l’Uni Chelsea Gray, que es va lesionar al turmell en els últims instants del partit de dimarts contra l’Spar Gran Canària, s’estarà unes dues setmanes de baixa, segons ha informat el club, que va comunicar que la base internacional dels EUA té una forta contusió òssia al turmell.\nS’espera, doncs, que Gray reaparegui en el primer partit de la copa, que es jugarà a València del 4 al 7 de març. Es perdrà segur el partit de diumenge vinent a Fontajau contra un rival en principi accessible, el Promete, però els problemes arribaran el dimarts 23 en el duel decisiu a la pista del València, equip que va guanyar a Fontajau i que podria deixar sense possibilitats les gironines per lluitar pel primer o el segon lloc de la fase regular. Aquest partit es va ajornar després de la bombolla de l’Eurolliga a Schio.\nAbans de la copa l’equip haurà de viatjar també a la pista de l’Al-Qázeres, el diumenge 28.\nLa derrota més dolorosa del Barça